L 182/54
LT
Europos Sąjungos oficialusis leidinys
2023 7 19
4.3.
Kapitonas laikomas atsakingu už bet kokią įrodymais pagrįstą manipuliaciją laivo LSS, kuria siekiama sutrikdyti LSS veikimą ar suklastoti per ją teikiamus pranešimus apie geografines koordinates.
Už bet kokį pažeidimą taikomos Madagaskaro teisės aktuose numatytos nuobaudos.
Laivo kapitonas negali būti laikomas atsakingu už 4.2 punkte nurodytų ryšių sistemų gedimus. 4.4.
Kilus ginčams, kreipiamasi į jungtinį komitetą.
5.
Pranešimų apie laivo geografines koordinates siuntimo dažnumo koregavimas 5.1.
Remdamasis įrodomaisiais dokumentais, rodančiais pažeidimą, Madagaskaro ŽSC vėliavos valstybės ŽSC gali paprašyti (prašymo kopiją nusiųsdamas Sąjungai), kad nustatytą tyrimo laikotarpį pranešimų apie laivo geografines koordinates siuntimo intervalas būtų sumažintas iki trisdešimt minučių. 5.2.
Šiuos įrodomuosius dokumentus Madagaskaro ŽSC turi siųsti vėliavos valstybės ŽSC ir Sąjungos institucijoms. 5.3.
Vėliavos valstybės ŽSC pranešimus apie laivo geografines koordinates Madagaskaro ŽSC nedelsdamas siunčia mažesniu dažnumu. 5.4.
Pasibaigus inspektavimo procedūrai, Madagaskaro ŽSC nedelsdamas apie tai praneša vėliavos valstybės ŽSC ir Sąjungai. 5.5.
Pasibaigus nustatytam tyrimo laikotarpiui, Madagaskaro ŽSC vėliavos valstybės ŽSC ir Sąjungai praneša apie bet kokius reikalingus tolesnius stebėjimo veiksmus.
6.
LSS pranešimo galiojimas ginčo atveju Kilus šalių ginčui remiamasi tik per LSS pateiktais laivo geografinių koordinačių duomenimis.
5 skirsnis Stebėtojai
1.
Žvejybos veiklos stebėjimas 1.1.
Šalys pripažįsta, kad svarbu atsižvelgti į nacionalinę stebėtojų programą ir IOTC rezoliucijose nustatytus įpareigojimus, susijusius su mokslinių stebėtojų programa. 1.2.
Šiais tikslais: 1.2.1.
Kiekvienas laivas, būdamas Madagaskaro žvejybos zonoje, turi priimti žvejybos stebėtoją.
Ne mažiau kaip 30 % laivų turi priimti Madagaskaro institucijos paskirtus stebėtojus.
Stebėtojų dalyvavimas likusiuose 70 % laivų organizuojamas atitinkamai pagal regionines stebėtojų programas arba elektroninio stebėjimo programas.
1.2.2.
Stebėtojų užduotis – užtikrinti 1.1 punkto taikymą; taip pat bet kurios kitos mokslinės informacijos rinkimo poreikį, kurį nustatė Madagaskaro kompetentinga nacionalinė institucija arba jungtinė mokslinė darbo grupė.
2.
Paskirti laivai ir stebėtojai 2.1.
Išduodama žvejybos leidimą Madagaskaro institucija sudaro ir, jei reikia, atnaujina sąrašą laivų, į kuriuos turi būti priimtas Madagaskaro stebėtojas laikantis 1.2.1 punkte nurodytų tikslų. 2.2.
Madagaskaro institucija šį sąrašą iš karto po jo paskelbimo ar atnaujinimo elektroninėmis priemonėmis nusiunčia Sąjungos institucijoms ir atitinkamiems laivų savininkams.
Jei kuriame nors iš pasirinktų laivų trūksta erdvės dėl saugumo reikalavimų, visų pirma susijusių su piratavimo veiksmais, ir tai yra tinkamai nurodyta dokumentuose, Madagaskaro institucija atsižvelgdama į šią padėtį pakoreguoja parinktų laivų sąrašą ir kartu užtikrina 1.2.1 punkte nurodytų tikslų siekimą. 2.3.
Užbaigus žvejybos laivų, kuriuos pasirinkta stebėtojams priimti, sąrašą, Madagaskaras tuo pačiu metu atitinkamai informuoja laivų, kurie turi priimti paskirtus stebėtojus pagal 1.2.1 punktą, savininkus ar jų agentus.